3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 504,000 ตันต่อปี ในปี 2554 และมีการผลิตจริงประมาณ 50%
ของอัตรากำลังการผลิตทั้งสองโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

บริษัท ลีพัฒนาผลิตภัณฑ์ จำกัด (มหาชน)

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 156,000 ตัน/ปี
อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

บริษัท ลีพัฒนาอาหารสัตว์ จำกัด

- ก่อสร้างโรงงานในจังหวัดสระบุรี มีกำลังการผลิตอาหารสัตว์บก 144,000 ตัน/ปี
และมีกำลังการผลิตอาหารสัตว์น้ำ (แห่งใหม่) 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2552

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2558

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ (แห่งที่ 2) สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด มีไซโลความจุ
13,500 ตัน และเตาอบขนาด 70 ตันต่อชั่วโมง

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

[]3.1.3 ขั้นตอนการผลิต

3.2 การตลาดและภาวการณ์แข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 45 และร้อยละ 55 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 700 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 20%
ของยอดขายทั้งหมดเท่านั้น

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 27 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ประมาณ 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
56 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 14.32 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
70% และเกษตรกรผสมอาหารเองประมาณ 30%
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
7% ทางบริษัทคาดว่ามีส่วนแบ่งตลาดที่อยู่ใน 5 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2554 และ 2555

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2554   |      | ปี 2555   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 4        | 3    | 4        | 3    | 293,436  | 6.82 |
|             | ,303,728 | 0.06 | ,597,164 | 0.20 |          |      |
+-------------+----------+------+----------+------+----------+------+
| ไก่พ่อแม่พันธุ์   | 670,320  | 4.68 | 716,184  | 4.70 | 45,864   | 6.84 |
+-------------+----------+------+----------+------+----------+------+
| ไก่ไข่เล็กรุ่น   | 765,483  | 5.35 | 841,967  | 5.53 | 76,484   | 9.99 |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | 80,400   | 4.77 |
|             | ,684,800 | 1.77 | ,765,200 | 1.59 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 22,000   | 0.15 | 24,000   | 0.16 | 2,000    | 9.09 |
+-------------+----------+------+----------+------+----------+------+
| หมูขุน        | 3        | 2    | 3        | 2    | 118,000  | 3.17 |
|             | ,717,000 | 5.96 | ,835,000 | 5.19 |          |      |
+-------------+----------+------+----------+------+----------+------+
| หมูพันธุ์       | 818,400  | 5.72 | 837,000  | 5.50 | 18,600   | 2.27 |
+-------------+----------+------+----------+------+----------+------+
| เป็ดเนื้อ      | 252,000  | 1.76 | 252,000  | 1.66 | -        | -    |
+-------------+----------+------+----------+------+----------+------+
| เป็ดพันธุ์      | 21,900   | 0.15 | 21,900   | 0.14 | -        | -    |
+-------------+----------+------+----------+------+----------+------+
| เป็ดไข่       | 162,500  | 1.14 | 169,000  | 1.11 | 6,500    | 4.00 |
+-------------+----------+------+----------+------+----------+------+
| โคนม        | 498,225  | 3.48 | 574,875  | 3.77 | 76,650   | 1    |
|             |          |      |          |      |          | 5.38 |
+-------------+----------+------+----------+------+----------+------+
| กุ้ง          | 800,000  | 5.59 | 960,000  | 6.31 | 160,000  | 2    |
|             |          |      |          |      |          | 0.00 |
+-------------+----------+------+----------+------+----------+------+
| ปลา         | 600,453  | 4.19 | 630,476  | 4.14 | 30,023   | 5.00 |
+-------------+----------+------+----------+------+----------+------+
| รวม         | 14       | 100  | 15       | 100  | 907,957  | 6.34 |
|             | ,316,809 |      | ,224,766 |      |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ในปี 2555 ประมาณการใช้อาหารสัตว์ภายในประเทศมีปริมาณทั้งสิ้น 15.22 ล้านตัน
ซึ่งเพิ่มขึ้นจากปี 2554 ประมาณ 0.91 ล้านตัน โดยปริมาณการใช้อาหารสัตว์ที่สำคัญ อาทิ ไก่เนื้อ
4.60 ล้านตัน ไก่ไข่และพ่อแม่พันธุ์ 3.35 ล้านตัน หมูขุน 3.83 ล้านตัน หมูพันธุ์ 0.84 ล้านตัน
เป็ด 0.44 ล้านตัน โคนม 0.57 ล้านตัน กุ้ง 0.96 ล้านตัน และปลา 0.63 ล้านตัน เป็นต้น
ภาพรวมภาวะเศรษฐกิจการเกษตรปี 2554 มีทิศทางขยายตัวเพิ่มขึ้น โดยสถานการณ์ทั้งไก่เนื้อ
ไก่ไข่ และน้ำนมดิบ สุกร ปลา กุ้งมีทิศทางที่ดีขึ้น เนื่องจากเกษตรกรมีการปรับระบบการเลี้ยงที่ดีขึ้น
และราคาเฉลี่ยสินค้าปศุสัตว์หลายรายการสูงขึ้น

ไก่เนื้อ ในปีที่ผ่านมา ในช่วงครึ่งปีแรก
คาดการณ์ว่าการผลิตอาจล้นตลาดเนื่องจากการขยายการผลิต
และปัจจัยภายนอกจากข้อจำกัดเรื่องโควต้าของ EU และภาวะเศรษฐกิจของโลกยังไม่ค่อยดีนัก
แต่เมื่อผ่านครึ่งปีแรกไปการเพิ่มผลผลิตไก่กลับไม่เป็นไปตามเป้าหมาย
ประกอบกับปัจจัยภายนอกประเทศ เช่น ประเทศญี่ปุ่น มีการระบาดของโรคไข้หวัดนก
และเกิดสึนามิร่วมด้วย ทำให้พื้นที่การเกษตรเสียหาย
อีกทั้งอาหารทะเลในญี่ปุ่นปนเปื้อนกัมมันตภาพรังสี
จากการที่โรงไฟฟ้านิวเคลียร์ระเบิดทำให้ต้องเร่งการนำเข้าเนื้อไก่มากยิ่งขึ้น
ทำให้ราคาไก่ในประเทศเราเพิ่มขึ้น ส่วนครึ่งปีหลังการผลิตไก่เข้าสู่ภาวะปกติ
ร่วมกับเกิดมหาอุทกภัย ทำให้กระทบต่ออุตสาหกรรมไก่เนื้อบ้าง ทำให้ราคาลดลง

ในปี 2555 คาดว่าเพิ่มขึ้น เนื่องจากเกษตรกรมีการจัดการฟาร์มที่ได้มาตรฐาน
และมีระบบการผลิตที่ปลอดภัย และประกอบกับราคาเนื้อไก่มีราคาถูกว่าราคาเนื้อสัตว์ชนิดอื่น
ส่งผลให้ปริมาณความต้องการบริโภคเนื้อไก่น่าจะปรับตัวเพิ่มขึ้นทั้งตลาดภายในประเทศและตลาดส่งออก
ทั้งยุโรป เอเชีย และประเทศเพื่อนบ้าน แต่ อาจมีปัจจัยที่มีผลกระทบเช่น ราคาวัตถุดิบอาหารสัตว์
ราคาน้ำมัน ความแปรปรวนของภูมิอากาศและภัยธรรมชาติ นโยบายของรัฐบาล
แต่คาดว่าภาพรวมของปี 2555 การผลิตไก่เนื้อยังคงจะขยายตัวเพิ่มขึ้น

ไก่ไข่ จากการเปิดเสรีนำเข้าพ่อแม่พันธุ์นับตั้งแต่ปี 2553 เป็นต้นมา
ได้ส่งผลกระทบทำให้แม่ไก่ยืนกรงเพิ่มขึ้นประมาณ 10-15 ล้านตัว จาก 36 ล้านตัว เป็น 50-60
ล้านตัว ส่งผลทำให้ไข่ไก่เพิ่มขึ้นวันละ 10-12 ล้านฟอง จากเดิม 25-26 ล้านฟองต่อวัน เมื่อไข่ไก่
มีปริมาณเพิ่มขึ้น ราคาไข่ไก่ซึ่งขึ้นกับต้นทุนการผลิตที่สำคัญ
คืออาหารสัตว์มีราคาผันผวนขึ้นลงตามราคาวัตถุดิบขึ้นลงตามราคาสถานการณ์ในตลาดโลกและราคาน้ำมัน
ถึงแม้ว่าในช่วงปลายปี 2554 เกษตรกรประสบปัญหาอุทกภัยในภาคกลาง
ทำให้เกิดความเสียหายทั้งผลผลิตและแม่ไก่ไข่ แต่จะส่งกระทบในระยะสั้นเท่านั้น
และคาดว่าภายหลังน้ำลดเมื่อเกษตรกรปรับปรุงโรงเรือนเรียบร้อยแล้วก็จะสามารถนำไก่เข้าเลี้ยงได้
ปี 2555 คาดว่าภาวะตลาดไข่ไก่ไม่ค่อยดีนัก
เนื่องจากปริมาณการผลิตจะเพิ่มขึ้นและอาจส่งผลให้ราคาตกต่ำ ทำให้ต้องมีการส่งออกไข่ไก่ส่วนเกิน
เพื่อรักษาระดับราคาในประเทศไว้ ส่วนด้านความต้องการบริโภคคาดว่าจะเพิ่มขึ้น
เนื่องจากประชาชนมีความรู้ความเข้าใจเกี่ยวกับคุณประโยชน์ของไข่ไก่เพิ่มขึ้น
ประกอบกับไข่ไก่เป็นสินค้าที่ราคาไม่สูงมากนักเมื่อเทียบกับสินค้าโปรตีนประเภทอื่น ซึ่งปี 2555
อาจมีการปรับราคาที่สูงขึ้น ไข่ไก่จึงน่าจะเป็นทางเลือกอีกทางหนึ่งของผู้บริโภค

สุกร ในช่วงกลางปี 2554 การผลิตสุกรลดลงทำให้ไม่เพียงพอต่อความต้องการของตลาด
เนื่องจากปัจจัยเรื่องโรคระบาดทางระบบสืบพันธุ์และระบบทางเดินหายใจ (Porcine
Reproductive and Respiratory Syndrome: PRRS)
ทำให้เกิดอัตราสูญเสียระหว่างการเลี้ยงที่สูงขึ้น ประกอบกับราคาวัตถุดิบอาหารสัตว์ที่เพิ่มขึ้น
อีกทั้งประเทศเพื่อนบ้านก็ประสบปัญหาโรคระบาดที่รุนแรงกว่าเรา
ทำให้มีการนำเข้าสุกรมีชีวิตจากไทยมากขึ้นเป็นผลทำให้ราคาสุกรในประเทศสูงขึ้น

ผลกระทบหลังจากกรมการค้าภายในห้ามส่งออกสุกรในช่วงที่ผ่านมา
ส่งผลให้ราคาหมูตกลงเพราะปริมาณสุกรในประเทศล้นตลาด
ขณะที่ต้นทุนอาหารสัตว์สูงขึ้นเนื่องจากราคาที่สูงเมื่อปีที่ผ่านมาเป็นแรงจูงใจ
ส่วนสถานการณ์น้ำท่วมในหลายจังหวัด เช่น นครสวรรค์ ลพบุรี อยุธยา และนครปฐม เป็นต้น
ก็ไม่ส่งผลกระทบมากนัก เนื่องจากเกษตรกรที่ประสบปัญหาน้ำท่วมโรงเลี้ยงสุกรเป็นผู้เลี้ยงรายย่อย
ประกอบกับในช่วงปลายปีสามารถควบคุมการระบาดของโรคได้

ในปี 2555
การผลิตสุกรน่าจะเพิ่มมากขึ้นหากไม่เกิดการระบาดของโรคทางระบบสืบพันธุ์และระบบทางเดินหายใจ
(Porcine Reproductive and Respiratory Syndrome: PRRS) และโรคท้องร่วงติดต่อ
(Porcine epidemic diarrhea: PED)

กุ้ง เนื่องจากปีที่ผ่านมาทั่วโลกขาดแคลนกุ้งหลายประเทศที่เป็นผู้ผลิตกุ้งรายใหญ่ เช่น จีน
อินโดนีเซีย มาเลเซีย เวียดนาม เม็กซิโก ฯลฯ
จากปัญหาสภาพภูมิอากาศที่แปรปรวนและการระบาดของโรคกุ้งทำให้ผลผลิตไม่เป็นไปตามเป้าหมาย
ส่งผลให้เกิดความต้องการในตลาดโลกเพิ่มขึ้นส่งผลทางบวกต่อราคากุ้งไทย
ซึ่งราคาเฉลี่ยทั้งปีดีกว่าปีที่ผ่าน ๆมา ส่วนในประเทศเราเองนั้นในพื้นที่ภาคใต้ เกิดอุทกภัยครั้งใหญ่
ช่วงปลายปี 2553 ต่อต้นปี 2554 และช่วงเดือนเมษายน ส่งผลต่อการผลิตกุ้ง
โดยเฉพาะในช่วงไตรมาสแรก ลดลง 14% นอกจากนี้ในช่วงปลายปี พื้นที่ภาคกลาง และตะวันออก
ได้รับผลกระทบจากสภาพอากาศแปรปรวน มีฝนมาก น้ำท่วม อากาศเย็นกว่าปีที่ผ่านมา
ส่งผลต่อผลผลิตกุ้งที่ได้ในไตรมาสที่ 3 และ 4 ลดลง เมื่อเทียบกับปี 2553

[]

โดยเกษตรกรเน้นขายกุ้งไซส์เล็กลง ปัญหาการเลี้ยง ได้แก่ โรคระบาด โดยเฉพาะตัวแดงดวงขาว
และโรคขี้ขาว , ภัยธรรมชาติ และการเปลี่ยนแปลงสภาพอากาศ
ทำให้ความเสียหายในช่วงปลายปีที่ผ่านมา เกษตรกรมีการปรับเรื่องการเลี้ยงการจัดการ
ระบบการเลี้ยง การควบคุม รวมทั้งมีการปล่อยกุ้งด้วยความหนาแน่นน้อยลง
มีระบบการควบคุมสุขลักษณะที่ดีตลอดห่วงโซ่ นับตั้งแต่การเพาะเลี้ยงจนถึงการส่งออก เช่นมาตรฐาน
GAP CoC GMP HACCP ผลผลิตบริโภคภายในประเทศ มีแนวโน้มมากขึ้น
และผู้บริโภคมั่นใจในมาตรฐาน ปี 2555 คาดว่าจะมีผลผลิตเพิ่มขึ้น

[]

ปลา เศรษฐกิจในปี 2554ยังคงเป็น ปลานิล ปลาทับทิม ปลาดุก เป็นหลัก
ถึงแม้ว่าในปลายปีที่ผ่านมาจะประสบปัญหาอุทกภัยจนเกิดความเสียหายมากมายในพื้นที่ลุ่มน้ำเจ้าพระยา
ส่งผลต่อพืชผลทางการเกษตรที่อยู่ในพื้นที่นี้จำนวนมาก แต่สำหรับธุรกิจการเลี้ยงปลานั้น พบว่า
ได้รับความเสียหายไม่มากนัก เนื่องจาก พื้นที่การเลี้ยงในเขตภาคกลางนั้นประมาณ 1 ใน 5
ของพื้นที่การเลี้ยงทั้งประเทศเท่านั้น
และประกอบกับวงจรการผลิตสัตว์น้ำนั้นใช้ระยะเวลาการเลี้ยงที่สั้น
สามารถเลี้ยงได้หลายรอบการเลี้ยงในหนึ่งปี
เกษตรกรได้มีการปรับตัวโดยการลดความหนาแน่นในการเลี้ยง ลดปริมาณการเลี้ยง
ในช่วงเวลาที่สุ่มเสี่ยง พิจารณาจากสภาวะอากาศของโลกที่เปลี่ยนแปลงไป
และภาวการณ์ของตลาดจากประสบการณ์ที่ผ่านมา
และเร่งรอบการเลี้ยงในภาวะที่มีความเสี่ยงน้อยและสามารถทำกำไรได้โดยมีการวางแผนการผลิตที่รัดกุม
เน้นการจัดการฟาร์มให้มีมาตรฐานมากยิ่งขึ้น

ในด้านอาหารที่ใช้เลี้ยงสัตว์น้ำที่เป็นของสด เช่น เศษไก่บด เศษปลา หัวปลา
จากโรงงานอุตสาหกรรมนั้น ปัจจุบันมีแนวโน้มได้รับความนิยมลดลงเรื่อยๆ เทียบกับในอดีต
เนื่องจากความไม่แน่นอนของวัตถุดิบและแนวโน้มราคาที่สูงขึ้น
อีกทั้งปัญหาการทำให้น้ำเสียซึ่งยากต่อการจัดการ จึงทำให้ความนิยมอาหารเม็ดมีสูงขึ้นเป็นลำดับ ๆ
อีกทั้งทางบริษัทได้มีการพัฒนาอาหารสัตว์น้ำตัวใหม่ออกมาเรื่อยๆดังเช่นปีที่ผ่านมาได้มีการพัฒนาสูตรอาหารปลาช่อน
อาหารปลากินพืช เพื่อเพิ่มช่องทางการตลาดของอาหารสัตว์น้ำ

ด้านความนิยมบริโภคเนื้อปลานั้นมีแนวโน้มเพิ่มขึ้นเรื่อยๆ
คนไทยนิยมบริโภคเนื้อปลาน้ำจืดเรียงตามลำดับดังนี้ ปลานิล ปลาดุก ปลาทับทิม ตามลำดับ
เฉลี่ยอัตราบริโภคเนื้อปลาน้ำจืด 12 กิโลกรัม ต่อคนต่อปี หากคิดรวมบริโภคปลาทุกชนิดเท่ากับ 33
กิโลกรัม ต่อคนต่อปี ซึ่งมากที่สุดเมื่อเทียบกับอัตราบริโภคเนื้อไก่ 17 กิโลกรัม และเนื้อหมู 16
กิโลกรัม ตามลำดับ ซึ่งเนื้อปลานั้นก็มีที่มาจากแค่สองแหล่ง คือ ปลาน้ำจืดและปลาทะเล
แต่แนวโน้มปลาทะเลนั้นมีแนวโน้มการจับได้ลดลงเรื่อยๆ
จึงเริ่มมีการสร้างแนวคิดให้คนหันมานิยมบริโภคปลาน้ำจืดด้วยการเน้นข้อมูลทางโภชนาการว่าไม่ได้ด้อยกว่าปลาทะเล
คาดการว่าปี 2555 แนวโน้มทิศทางน่าจะดียิ่งขึ้น

สรุปภาพรวมในปี 2555 แนวโน้มการผลิตในสาขาปศุสัตว์
มีทิศทางดีขึ้นเพราะเกษตรกรมีการปรับระบบการเลี้ยงที่ดีขึ้น ซึ่งจะลดปัญหาโรค
มีการปรับปรุงมาตรฐานฟาร์ม กระบวนการควบคุม และเฝ้าระวังโรคระบาดอย่างต่อเนื่อง
มีการใช้อาหารสัตว์ที่มีคุณภาพและราคาที่เหมาะสม โดยพิจารณาจากต้นทุนการผลิตที่คุ้มที่สุด
อาจเลี้ยงระยะสั้นเพื่อทำรอบและลดความเสี่ยงจากปัจจัยที่ไม่สามารถควบคุมได้ เช่น โรคระบาด
สภาวะภูมิอากาศที่เปลี่ยนแปลงไป ปัญหาภัยธรรมชาติ
ซึ่งวางแผนการผลิตในภาพรวมเพื่อสอดคล้องกับความต้องการของตลาดมากยิ่งขึ้น
ส่วนทางด้านผู้บริโภคถึงแม้ว่าความกังวลอาจจะชะลอการจับจ่ายใช้สอย
และการปรับปรุงการซ่อมแซมบ้านจากวิกฤติมหาอุทกภัยซึ่งอาจมีบ้างแต่ไม่น่าจะกระทบส่งผลต่อภาวะเศรษฐกิจในประเทศมากนัก
นอกจากนี้ถึงแม้ว่าปัจจัยภายนอกประเทศ ด้านภาวะเศรษฐกิจโลก วิกฤติพลังงาน ราคาน้ำมัน
แนวโน้มราคาวัตถุดิบอาหารสัตว์จะเพิ่มขึ้น
แต่จริงๆแล้วความต้องการบริโภคทั้งในและต่างประเทศยังคงมีแนวโน้มเพิ่มขึ้นอย่างต่อเนื่อง
ส่งผลให้แนวโน้มอุตสาหกรรมที่เกี่ยวข้องด้านปศุสัตว์น่าจะเป็นบวก

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 156,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) มีกำลังการผลิต เท่ากับ 48,000 ตันต่อปี
ใช้เงินลงทุนก่อสร้างประมาณ 85 ล้านบาท เปิดดำเนินการเมื่อวันที่ 1 กรกฎาคม 2553

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก
โดยปัจจุบันให้ผู้ประกอบการรายอื่นเช่าดำเนินกิจการต่อ

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2552       ปี 2553       ปี 2554

  กำลังการผลิตเต็มที่ ( หน่วย : ตัน )     504,000      504,000      504,000

  ปริมาณการผลิตจริง ( หน่วย : ตัน)      189,704      161,872      196,273

  การใช้กำลังการผลิต (%)              38           32           39
  -------------------------------- ------------ ------------ ------------

ในปี 2554 โรงงานผลิตอาหารสัตว์ทั้ง 4 แห่ง ได้เปิดดำเนินการแล้ว จะทำให้บริษัทและบริษัทย่อย
มีกำลังการผลิตอาหารสัตว์บกและอาหารสัตว์น้ำรวม 504,000 ตันต่อปี

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

การดำเนินงานของการจัดซื้อได้ยึดตามมาตรฐานคุณภาพสากล ทั้งระบบบริหารงานคุณภาพ (ISO
9001) ระบบการจัดการสิ่งแวดล้อม (ISO 14001) ระบบ GMP และ HACCP
การจัดซื้อจึงมุ่งเน้นการดำเนินการตามนโยบายของบริษัทในการสรรหาวัตถุดิบจากทุกแหล่งที่มีมาตรฐานภายใต้ระบบการคัดเลือกผู้ขายที่มีประสิทธิภาพ
ทำให้ได้วัตถุดิบที่มีคุณภาพตามมาตรฐานในราคาที่เหมาะสมเพื่อนำมาใช้ในกระบวนการผลิตอาหารสัตว์เพื่อส่งมอบคุณภาพที่ดีให้กับลูกค้า

ในปี 2554 ที่ผ่านมาสถานการณ์วัตถุดิบอาหารสัตว์ได้รับผลกระทบด้านการเลี้ยง จากโรคระบาด
ซึ่งส่งผลให้ ผลิตภัณฑ์สัตว์มีราคาสูงขึ้น ทำให้เกษตรกรขยายการเลี้ยงปศุสัตว์เพิ่มมากขึ้น
ในด้านของปัจจัยภายนอก ความต้องการพลังงานทดแทน
รวมทั้งการเก็งกำไรจากสถานการณ์ตลาดในต่างประเทศมีผลต่อความผันผวนทางด้านราคา
โดยในวัตถุดิบกลุ่มแป้งได้รับผลกระทบจากปัญหาอุทกภัยในแหล่งเพาะปลูก
ทำให้ผลผลิตมีปริมาณลดลงและมีการเลื่อนการเก็บเกี่ยว
อีกทั้งโครงการของรัฐบาลที่ช่วยเหลือเกษตรกรโดยการจำนำผลผลิตที่เข้าสู่ตลาดซึ่งส่งผลให้ราคาสินค้าเกษตรที่เป็นวัตถุดิบในการผลิตอาหารสัตว์อยู่ในระดับราคาสูง
แม้จะมีการนำเข้าวัตถุดิบทดแทนจากต่างประเทศก็ตาม

[]

สำหรับวัตถุดิบกลุ่มโปรตีนมีภาวะราคาที่ผันผวนตามปริมาณผลผลิต ความต้องการในตลาด
และการเก็งกำไรที่สืบเนื่องจากสภาวะอากาศที่แปรปรวนในแหล่งเพาะปลูกหลัก
อัตราการเติบโตของประชากร ภาวะเศรษฐกิจโลก และอีกหลายปัจจัย
ทำให้การจัดซื้อต้องทำการวางแผนจัดซื้อที่ครอบคลุมในเชิงต้นทุนการผลิตเพื่อแข่งขันในตลาด
และรักษามาตรฐานคุณภาพเพื่อเสริมประสิทธิภาพการผลิต

[]

จากผลกระทบด้านความเชื่อมั่นในเศรษฐกิจโลก
และแนวทางการแก้ไขปัญหาเศรษฐกิจที่เป็นปัจจัยหลัก รวมทั้งปัจจัยในด้านต่างๆ อาทิ
สภาพอากาศที่แปรปรวน ภาวะราคาน้ำมัน แนวทางนโยบายการค้า จะคงทำให้ในปี 2555
ราคายังคงมีความผันผวน โดยเฉพาะในกลุ่มสินค้าโภคภัณฑ์ที่เป็นวัตถุดิบอาหารสัตว์ อาทิ ข้าวโพด
ถั่วเหลืองและผลิตภัณฑ์ถั่วเหลือง แป้งสาลี ผลิตภัณฑ์ข้าว และอื่นๆ
สำหรับในประเทศไทยประสิทธิภาพการเพาะปลูกพืชอาหาร
มาตรการและนโยบายด้านการเกษตรของรัฐบาล อีกทั้งการเตรียมพร้อมในการเปิดเสรีทางการค้า
ปัจจัยดังกล่าวมานี้จะทำให้ราคาวัตถุดิบหลักในการผลิตอาหารสัตว์อยู่ในระดับสูง
โดยการจัดซื้อได้สร้างแนวทางดำเนินการการจัดซื้อให้มีประสิทธิภาพ
เน้นการติดตามสถานการณ์และวิเคราะห์ข้อมูลเพื่อใช้ตัดสินใจ
ทำการจัดซื้อในเชิงรุกและปรับตัวด้วยขนาดในการจัดซื้อที่เหมาะสม
สรรหาแหล่งวัตถุดิบที่มีคุณภาพและแหล่งวัตถุดิบทางเลือกเพื่อเสริมประสิทธิภาพการผลิตและสร้างความได้เปรียบด้านต้นทุนที่จะส่งผลให้บริษัทมีความสามารถในการแข่งขันกับตลาดในอุตสาหกรรมอาหารสัตว์ได้อย่างยั่งยืน

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม
และเพื่อสร้างจิตสำนึกการรักษาสิ่งแวดล้อมต่อชุมชนและสังคมบริษัทจึงได้นำระบบการจัดการสิ่งแวดล้อม
ISO 14001 : 2004 มาใช้ในโรงงานผลิตอาหารสัตว์ทุกโรงงานของบริษัท

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น